# name
Els Efectes de la Gran Guerra en l'obrerisme barceloní

# metadata.dc.description.abstract[].value
Ben aviat la guerra va tenir conseqüències significatives sobre la població urbana de Barcelona, en particular sobre les classes treballadores. La Primera Guerra Mundial, que va esclatar el 28 de juliol de 1914 i no va acabar fins l'11 de novembre de 1918, va ser un trauma per als habitants dels països que hi van participar i normalment la situem com el període que marca el pas entre el llarg segle xix i el curt segle xx. La guerra va marcar el declivi de la civilització occidental del segle xix. Una civilització confiada per la posició central d'Europa, que tenia una població que era un terç de la població mundial, que tenia una economia dominant a la resta del món, uns exèrcits que havien conquerit tot allò que havien pretès i uns estats principals que constituïen el sistema de la política mundial.3 Espanya es va declarar neutral en aquest conflicte, però en molts aspectes les conseqüències de la guerra van ser similars a les d'altres països europeus. Tal com veurem, les classes treballadores i l'obrerisme de Barcelona, tot i no patir la guerra directament, també es van veure afectats pel seu desenvolupament.

# metadata.dc.publisher[].value
Arxiu Històric de la Ciutat de Barcelona

# metadata.dc.relation.ispartof[].value
Barcelona Quaderns d'Història, 2020, num. 26, p. 29-50

# metadata.dc.source[].value
Articles publicats en revistes (Història i Arqueologia)

# metadata.dc.title[].value
Els Efectes de la Gran Guerra en l'obrerisme barceloní